Avril Lavigne
Avril Ramona Lavigne d yiwet n tnaẓuṛt-tacennayt n pop-rock n tmurt n Kanada, tluled ass n 27 ctember asegwas 1984 di Belleville, Ontario. Temmugred tarennawet deg umenzu n-isegwasen 2000, imi tezzenz ar assa azal n 35 Ifeḍ tkalasin deg umaḍal d 18 Ifeḍ n iḍebsiyen umi neqqaṛ "singles".
[beddel] Tamɣit
Di tadra d taṛumit sɣuṛ vava-s Jean Claude Lavigne (id ilulen di Moselle deg Lorraine, tama n ugemmuḍ tmurt n Fransa), d tagyizit-takanadiant sɣur yemmas Judith-Rosanne. Avril Lavigne tedder di temẓis di Napanee, tamdint tamecṭuḥt di Ontario nettat d gmas ameqṛan Mathew d weltmas tamecṭuḥt Michelle.
Seg ass mi meẓẓilet Avril tevɣa ad tuɣal tacennayt, imawlan is ḍefṛentt, ddan yides. ɣures 12 isegwasen mi tura isefra yines imezwura, tḥemmel cna s waṭas. Tetturar s snitra n vava-s di tazwara, alami d-ass mi-z duɣ yiwet teḥvivt twacult-is snitra yines d-amezwarut. Telmed iyiman-is ad turar, yarna tefka aṭas n-ukud iwayagi. Tella tetturar yiwet n tzlit yal ass fly away n Lenny Kravitz. Sinna tevda tettaru tizlatin ines timezwura anda nettaf tazrirt aladɣa n Goo Goo Dolls d Green Day.
ɣuṛs 12 isegwasen mi tecna isefra di ligliz n taddart-is d tifeskiwin niḍen id iḍeṛṛun di tama ines, daɣen tecna d yiwen unaẓuṛ ameqṛan yettwasnen di Kanada ɣef isefra ines ambigus.
Asegwas n 1998, Avril tebwi yiwet n temzizzelt itt yeǧǧan att ali ɣer usayes d umsemmud ines, tacennayt takanadiant Shania Twain. Turar s-idisan is di Ottawa, tecna tizlit "What Made You Say That". Teḍfer avrid is tcennu deg aṭas n tɣiwanin, ayen itt yeǧǧan ad arzu d tanevgit ɣer tkalast ("Quinte Spirit" di 1999) n-ucennay n "folk" Steve Medd, tecna tazlit "Touch the Sky". Tecna daɣen deg tkalast ines (My Window to You) n usegwas 2000 di tezlatin "Temple of Life" d "Two Rivers".
Yarzad ɣuṛs unfaras Antonio « LA » Reid, de RCA/Arista, itt iwalan di yiwet n tfaska, testenya yides agatu. Avril Lavigne tella deg usegwas ines wis 16, dinna tḥevsed seg uɣarvaz iwakken adelhu kan d cna.
[beddel] Ccna
[beddel] Let Go (2002 - 2003)
Teǧǧa tawacult ines, imdukal is d taddart is iwakken att idir di Manhaṭṭan anda ad taru takalast ines tamenzut. maca, tasɛa kra wuguren aked ixeddamen is di lawan nni, ayen itt yeǧǧan ad tinig ɣer Los Angeles, anda tga tamusni d unfaras Clif Magness. Asegwas id yernan, tessufɣed Complicated id yeqqimen ar assa d tarennawet ines tisnat seg i singles ines s-umata, tḍefṛit-id tkalast ines tamenzut Let Go deg aggur n Yunyu 2002 id yemmugren tarennawt tameqṛant, yussad d wissin di temzizzelt Billboard 200 Kṛaḍ wagguren ar zdat. Ma si tama n IFPI, Let Go tusad d takalast tissnat i yenzan s waṭas asegwas n 2002 deffir Sleeping with Ghosts n Placebo.
Di tagara, takalast agi tenza s wazal n 16 ifeḍ ineɣlan deg umaḍal, yarna yebwi aṭas n warazen. S tkalast agi, Avril Lavigne tekcem deg umezruy, imi tuɣal d tanaẓurt tissnat di ccna ala yesɛan Kraḍ n tezlatin di Top 40 ig ḥarzen amḍiq amezwaru: Complicated (8 Imalas), Sk8er Boi (1 Imalas) et I'm With You (4 Imalas). ala aggay Ace Of Base d tcennayt Lady Gaga ig ṣawḍen ɣer waya.
[beddel] Under My Skin (2004 - 2005)
Di mayu 2004, ɣuṛs 19 isegwasen, Avril Lavigne tessufɣed Takalast tissnat Under My Skin, id yemmugren tarennawet imi aggur kan seg ass mi-d ffeɣ tebwi amḍiq amezwary di Billboard 200 . Avril tura d Chantal Kreviazuk tizlatin n tkalast agi.
ace_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn kab_Latn kab_Latn eng_Latn kab_Latn